Väčšinu údajov dostáva Eurostat 18 mesiacov od uplynutia referenčného roka. Údaje sa zvyčajne overia a zverejnia do štyroch mesiacov od prijatia. Celkové údaje EÚ sa vypočítavajú dva roky od uplynutia referenčného roka. Dlhšie lehoty na odoslanie údajov z členských štátov do Eurostatu by znižovali užitočnosť údajov. Eurostat má na včasné odoslanie údajov zo strany členských štátov minimálny vplyv.

AT, BE, BG, CZ, DE, DK, ES, HR, HU, IT, LT, LV, MT, NL, NO, PT, RO, SI, SK, UK

·Obchod so službami podľa podnikových ukazovateľov (STEC) – lepšia prezentácia služieb: štatistika STEC zlepšuje kvalitu merania hospodárskej globalizácie na základe input-output tabuliek a koncepcie obchodovania s pridanou hodnotou, keďže do štatistík medzinárodne obchodovaných služieb pridáva aspekt NACE. Štatistiky služieb tak budú dostupné aj v oblasti hospodárskej činnosti podnikov obchodujúcich so službami. Budú lepšie integrované do podnikovej štatistiky. Vzhľadom na to je potrebné riešiť problematiku klasifikovania služieb, aby sa služby plne integrovali do podnikovej štatistiky, ale zároveň aj zabezpečiť plnenie potrieb ostatných používateľov. Súvisí to s otázkou výberu Rozšírenej klasifikácie služieb v platobnej bilancii (EboPS) alebo klasifikácie produktov podľa činností (CPA). Preskúma sa aj možnosť poskytovania štatistík obchodovania so službami na základe rozdelenia podľa veľkostnej triedy podniku (0 – 9, 10 – 49, 50 – 249, 250+ zamestnancov alebo alternatívne na základe príslušných prahových úrovní pridanej hodnoty).

·Vypracúvanie štatistík podľa obchodnej funkcie: moderné podniky sú často štruktúrované na základe koncepcie obchodných funkcií. Znamená to, že môžu časť svojich výrobných činností zadávať interným alebo externým dodávateľom. Ak podnik zadáva činnosti externým dodávateľom, vie, že jeho hospodárska činnosť (NACE) je nedostatočná, a môže tak zakryť typy zrušených pracovných miest. Z tohto dôvodu sa v dvoch prieskumoch Eurostatu týkajúcich sa medzinárodného získavania zdrojov zaviedla koncepcia obchodných funkcií. Túto klasifikáciu v súčasnosti dokončuje skupina odborníkov zo Štatistickej divízie OSN.

·Vypracúvanie štatistík štatistických jednotiek skupiny podnikov: skupiny nadnárodných podnikov budú v hospodárskej globalizácii zohrávať čoraz dôležitejšiu úlohu. FATS v súčasnosti poskytuje čiastočné informácie o nadnárodných podnikoch, lebo zbiera štatistické údaje o činnostiach afiliácií so zahraničnou kontrolou. Nezbiera ani neposkytuje však informácie o afiliáciách s domácou kontrolou, ktoré patria k jednej skupine podnikov. Neposkytuje ani informácie o konečnej kontrolujúcej inštitucionálnej jednotke.

Na zhromažďovanie niektorých požiadaviek na údaje z existujúcich zdrojov údajov možno využiť aj prepojenie mikroúdajov (MDL). Vykonávanie týchto požiadaviek tak nebude predstavovať nadbytočné zaťaženie, aj keď pri vykonávaní niektorých z nich sa budú v nasledujúcich rokoch vyžadovať významná angažovanosť a investície z ESS.

V rámci spolupráce s členskými štátmi sa Eurostat zaväzuje naďalej riešiť otázku variability uplatňovania prahových úrovní obratu, ktoré sa využívajú v prípade podnikov zapísaných v obchodnom registri v celej Európe. Zlepší sa tým porovnateľnosť vnútroštátnych údajov v podnikovej štatistike.

O týchto možných zmenách sa preto bude ďalej diskutovať, aby sa mohli vymedziť priority na základe ich pridanej hodnoty a dostupnosti zdrojov.